#  **Р е п у б л и к а С р б и ј а**

 **ОПШТИНСКА УПРАВА**

##  О п ш т и н а С в и л а ј н а ц

 **Одељење за инспекцијски надзор и пољопривреду**

 **Инспекција за заштиту животне средине**

 **Број**: 501-4 /2018-IV/04

 **Дана**: 07.02.2018. године

 **С в и л а ј н а ц**

 **Министарство пољопривреде и заштите животне средине**

 **Сектор за контролу и надзор**

 **Одељење за поверене послове**

 **Омладинских бригада бр.1.**

 **11070 Нови Београд**

**И З В Е Ш Т А Ј О Р А Д У**

**И Н С П Е К Ц И Ј Е З А З А Ш Т И Т У Ж И В О Т Н Е С Р Е Д И Н Е**

**З А 2 0 1 7. Г О Д И Н У**

 **Надлежност општинског инспектора за заштиту животне средине**

 Инспектор за заштиту животне средине обавља у јединици локалне самоуправе законом поверене послове, као и послове примене општинских одлука донетих на основу закона и других прописа у области заштите животне средине, са циљем да се превентивним деловањем или налагањем мера обезбеди законитост и безбедност пословања и поступања надзираних субјеката и спрече и отклоне штетне последице по законом и другим прописом заштићена добра, права и интереси и то:

-надзор над активностима сакупљања, привременог складиштења , транспорта и третмана инертног и неопасног отпада на локацији власника отпада за које надлежни орган Општинске управе издаје дозволу ;

-праћење примене закона и других прописа којима се уређује заштита од штетног деловања буке ;

-спровођење мера заштите животне средине дефинисаних студијом о процени утицаја и налагање подношења захтева за одлучивање о потреби израде студије о процени утицаја на животну средину ;

-праћење примене закона и других прописа којима се уређује заштита ваздуха од загађења, за које дозволу за изградњу издаје надлежни орган Општинске управе ;

-заштита од нејонизујућег зрачења у објектима за које одобрење за изградњу и почетак рада даје надлежни орган Општинске управе;

-спровођење мера непосредне заштите, очувања и коришћења заштићених природних добара на заштићеним подручјима који су актом општине проглашени заштићеним подручјима;

-поступање по захтевима енергетских субјеката за доношење извештаја о испуњености услова у погледу заштите животне средине за обављање енергетске делатности;

-други послови у складу са Законом, Одлукама и другим прописима донетим на основу закона о заштити животне средине

Решењем о распоређивању службеника број:112-432/2017-IV од 10.07.2017.године начелника Општинске управе општине Свилајнац, инспектор за заштиту животне средине у Одељењу за инспекцијски надзор и пољопривреду Општинске управе општине Свилајнац, које је разврстано у звање саветника РАСПОРЕЂУЈЕ СЕ на радно место инспектора за заштиту животне средине и комунални инспектор III почев од 10.07.2017.године.

 **Прописи у примени**

Инспектор за заштиту животне средине у току 2017.године обављао је послове инспекцијског надзора који су поверени јединици локалне самоуправе и поступао у складу са правима, дужностима и овлашћењима која су прописана следећим законима: Законом о заштити животне средине, Законом о процени утицаја на животну средину, Законом о заштити ваздуха, Законом о заштити од буке у животној средини, Законом о управљању отпадом, Законом о заштити од нејонизујућег зрачења, Законом о заштити природе, Законом о инспекцијском надзору, Уредбама и правилницима који произилазе из наведених закона.

 **Врста и број инспекцијских надзора и број донетих аката**

Инспектор за заштиту животне средине је током 2017.године извршио 59 редовна надзора и 13 ванредних надзора по поднетим представкама грађана или захтевима надзираних субјеката

Табеларни приказ активности инспектора за заштиту животне средине у извештајној 2017.години са приказом броја донетих аката у појединим областима инспекцијског надзора:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| област надзора | предмети | надзори | сл.белешке | записници | решења | закључци | дописи | пп | ппп | Крив.п |
| Управљањеотпадом | 57 | 57 | 8 | 49 | 11 | / | 35 |  |  |  |
| Процена утицаја | 8 | 8 | 1 | 7 | 3 |  | 9 |  |  |  |
| Заштита од буке | 4 | 5 | 1 | 4 |  |  | 3 |  |  |  |
| Заштита ваздуха | 3 | 3 | 1 | 2 |  |  | 2 |  |  |  |
| НејонизујућеЗрачење |  |  |  |  |  |  |  |  |  |  |
| Заштићена природна добра |  |  |  |  |  |  |  |  |  |  |
|  | 72 | 73 | 11 | 62 | 14 |  | 49 |  |  |  |

 **Превентивно деловање и обавештавање јавности**

 У складу са одредбама Закона о инспекцијском надзору , инспектција за заштиту животне средине је на својој интернет страници објавила контролне листе, прописе које користи у раду, као и план инспекцијског надзора за 2018.годину. Овај вид представља превентивно деловање што пoдразумева тачно и превентивно информисање грађана, пружање стручне и саветодавне подршке и помоћи физичким лицима, предузетницима и правним лицима,објављивањем важећих прописа, а чиме се подстиче правилност и уредност у испуњавању законских обавеза.

 **Усклађеност пословања и поступања са законом и прописима које се мере контролним листама**

Редовним и ванредним инспекцијским надзорима утврђено је да је ниво усклађености поступања надзираних субјеката са прописима, а који се мери контролним листама задовољавајући. На основу контолних листа надзирани субјекти су сврстани у одређене категорије ризика према којима ће се вршити инспекцијски надзор.

У извештајној години благовремено је припремљен план инспекцијског надзора за 2018.годину за који је добијено позитивно мишљење Министарства заштите животне средине.

 **Нерегистровани субјекти**

У току инспекцијских контрола нису забележени нерегистровани субјекти.

 **Придржавање рокова за поступање**

 Инспектор за заштиту животне средине се у решавању предмета придржавао рокова прописаних за поступање у складу са Законом о општем управном поступку и Закона о инспекцијском надзору.

 **Координација инспекцијског надзора**

У поступцима редовних и ванреднх инспекцијских надзора инспектор за заштиту животне средине сарађивао је са републичком инспекцијом за заштиту животне средине у вези несанитарне депоније КЈП „ Морава“ Свилајнац,са републичим водним инспектором у вези загађења реке Ресаве, сарадња са комуналном инспекцијом у области заштите од буке и управљања отпадом.

Такође је остварена успешна сарадња са колегама еколошким инспекторима из суседних општина.

 **Информациони систем**

Инспектор за заштиту животне средине у свом раду за потребе инспекцијског надзора користио је информационе податке из АПР, РГЗ, Агенције за заштиту животне средине, добијао податке од МУП-а, надлежног органа за послове заштите животне средине Општинске управе Свилајнац. Вођена је евиденција предмета путем писарнице и рефернтске свеске.

 **Обуке инспектора**

У току извештајне 2017.године инспектор је похађао Тренинг инспектора за заштиту животне средине органа ЈЛС у организацији Министарства за заштиту животне средине

**Инспектор за заштиту животне средине**

 **и комунални инспектор III**

 **Весна Савић дипл.инж.пољ.**